બજેટના દસ્તાવેજોનું પ્રિન્ટિગ સામાન્ય રીતે એને સંસદમાં રજૂ કરવાના છ દિવસ પહેલાં શરૂ થાય છે. આ છ દિવસો દરમ્યાન બજેટની આ પ્રોસેસમાં સામેલ તમામ અધિકારીઓ છ દિવસ માટે એક ચેમ્બરમાં લૉક થઈ જાય છે, તેમણે ઘરે પણ જવાનું હોતું નથી, બલ્કે ત્યાં જ રહી કામ કરવાનું હોય છે. તેઓ પોતાના પરિવારના સભ્યો સાથે વાતચીત કરી શકતા નથી. અલબત્ત, વરિષ્ઠ અધિકારીઓને પ્રિન્ટિંગ પ્રેસમાં જવાના સ્પેશ્યલ પાસ અપાય છે, જેથી છેલ્લી મિનિટોના સુધારા-વધારા જો કંઈ હોય તો કરાવી શકાય. આમ દિવસરાત કામ કરી બજેટની ૧૫ હજાર કૉપીઓ તૈયાર કરાય છે.